అలిపిరి
పూర్వం అలిపిరిని "అడిపుళీ" అని పిలిచేవారు. "అడి" అంటే పాదం "పుళ" అంటే చింత చెట్టు. పూర్వం పెద్ద చింత చెట్టు వున్నందున ఇది అలిపిరిగా పిలువబడింది. ఈచెట్టు క్రిందే తిరుమల నంబి రామానుజునికి రామాయణ రహస్యాలను ఉపదేశించాడని ఇతిహాసాలు చెబుతున్నాయి. మధ్యాహ్నాపు వేళలో రామానుజునికి పాఠం చెప్పడంలో నిమగ్నమై ఉన్నప్పుడు పరమాత్ముని పూజలకు వేళ అయినప్పుడు నంభి తపనని తీర్చే స్వామి పాదాలు ప్రత్యక్ష మయ్యాయట. ఇంకో ఇతిహాసం ప్రకారం కురువతి నంభి వేంకటేశ్వరుని నైవేద్యం కోసం మట్టికుండలు తయారు చేస్తూ ఇక్కడ నివసించాడు. మట్టితో పుష్పాలు చేస్తూ వాటిని భగవత్పాదులకు అర్పణ చేసేవాడు. నంభి కూలాల చక్రం, మట్టి ముద్ద, కూలాల సమ్మెట్టలు శిలాఫలకాలుగా రెండవ గాలి గోపురం మెట్ల ప్రక్కన ఉన్నాయి.
అడివిరావులపాడు
అడవి రావులపాడు గ్రామం పేరు ఎలా వచ్చిందంటే, ఈ అగ్రహారాన్ని తుర్లపాటి వంశస్థులకు ఇచ్చేటప్పుడు ఆ ప్రాంతమంతా అడవి. తుర్లపాటి వంశస్థుల పేర్ల చివర రావు అనే శబ్దం ఉండేది. కనుక ఈ గ్రామం అడవిరావులపాడుగా మారిందని చెబుతుంటారు. ఆత్మీయతలకు, అనుబంధాలకు ఆలవానమైన ఈ గ్రామంలో అభివృద్ధి అత్యవసరంగా స్థానికులు భావిస్తున్నారు. అడవిరావులపాడు గ్రామంలో తుర్లపాటి మల్లిఖార్జున వరప్రసాదరావుగారు వారి తల్లిగారు తుర్లపాటి అన్నపూర్ణమ్మగారు అనేక గుప్తదానాలు చేశారు. ఆ ఊరి ఆలయం పునర్నిర్మాణంలో సహకారం అందించారు. పూర్వం అమరావతి జమిందారు గారు వేటకు వెళ్ళినప్పుడు అనుకోకుండా కొంతమంది భిల్లులను చంపటం జరిగింది. దానికి పరిహారంగా వేయి శివాలయాలను కట్ట్టించమని చెప్పారు.కొన్ని కట్టించారు.తరువాత, 'దేహోదేవాలయో ప్రోక్తా' అనే ధర్మాన్ని అనుసరించి లింగధారి కూడా శివాలయంతో సమానమని లింగధారిగా మారే నియొగి బ్రాహ్మణులకు అగ్రహారం ఇస్తానని చెప్పడంతో మన పూర్వీకులు లింగధారులుగా మారారని చెప్తారు.అలా ఇవ్వబడిందే అడవిరావులపాడు అగ్రహారం (సుమారు 2000 ఎకరాలు). ఆ పైన ఇవ్వబడిన 2000 ఎకరాలలో తూర్పు, దక్షిణ పడమటి ముఠాల వారికి ఒక్కక్కరికి 600 ఎకరలున్నూ, మిగత 200 ఎకరాలు గ్రామ కంఠం + రుద్ర భూమి కిన్నూ ఏర్పాటు చేయటం జరిగింది.